விக்னேஷ் புத்தூர்

விக்னேஷ் புத்தூர் (Vignesh Puthur பிறப்பு 2 மார்ச் 2001) இந்தியன் பிரீமியர் லீக்கில் மும்பை இந்தியன்ஸ் அணிக்காக விளையாடும் ஓர் இந்தியத் துடுப்பாட்ட வீரர் ஆவார். 

 ஆரம்ப கால வாழ்க்கை 
விக்னேஷ் புத்தூர் மார்ச் 2, 2001 இல், இந்தியாவின் கேரளா, மலப்புரம், பெரிந்தல்மன்னாவில் பிறந்தார். இவரின் தந்தை சுனில் குமார் ஓர் ஆட்டோ ரிக்சா ஓட்டுநர், இவரின் தாயார் கே. பி. பிந்து ஓர் இல்லத்தரசியாவார். இவர், பெரிந்தல்மன்னாவில் உள்ள பிடிஎம் அரசு கல்லூரியில் முதுகலை இலக்கியம் பயின்றார்.

 தொழில் வாழ்க்கை 
பெரிந்தல்மன்னாவில் உள்ள துடுப்பாட்டப் பயிற்சியாளர் விஜயனிடம் துடுப்பாட்டம் கற்றுக் கொண்டார். 14 வயதுக்குட்பட்டோர், 19 வயதுக்குட்பட்டோர், 23 வயதுக்குட்பட்டோர் பிரிவுகளில் கேரள அணிக்காக விளையாடினார். பின்னர், ஆலப்பி ரிப்பிள்ஸ் அணியை பிரதிநிதித்துவப்படுத்தும் கேரள கிரிக்கெட் லீக்கின் (KCL) தொடக்கப் பருவத்தில் விளையாடினார்.

 ஐபிஎல் 
2025 ஐபிஎல் ஏலத்தில் மும்பை இந்தியன்ஸ் அணி இவரை ₹ 30 லட்சத்திற்கு வாங்குவதற்கு முன்பு, இவர் எம்ஐ கேப் டவுன் அணியில் விளையாடினார். மார்ச் 23, 2025 இல் சென்னை சூப்பர் கிங்சுக்கு எதிராக ஐபிஎல்லில் அறிமுகமாகி, ருதுராஜ் கெய்க்வாட், சிவம் துபே மற்றும் தீபக் ஹூடா ஆகியோரின் இலக்குகளை வீழ்த்தினார்.

 மேற்கோள்கள் 

 வெளியிணைப்புகள் 

 ESPNcricinfo (ஈஎஸ்பிஎன்கிரிக்இன்ஃபோ)

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:மும்பை இந்தியன்ஸ் துடுப்பாட்டக்காரர்கள்